projecte-aina/catalan_government_crawling huggingface dataset:
Jaume Gomà, CEO de l'empresa, ens explica com innoven constantment en tots els processos de la compra per millorar el servei al client.
L'emprenedoria no són històries de joves de 25 anys.
S'ha d'estar disposat a un gran patiment.
Tenir èxit és un camí molt llarg.
Ulabox ha aplicat la innovació també en l'equip, perquè el projecte són les persones.
Així, per exemple, no tenen a ningú procedent de la distribució convencional per evitar tics i poder innovar.
També cal innovar en la relació amb el fabricant i posar al seu abast la tecnologia perquè puguin millorar l'experiència comercial.
Aixó es veu, per exemple, en noves mecàniques promocionals.
Cal fer el millor producte i servei possible per aconseguir una bona prescripció.
Un bon posicionament i una bona arquitectura de la web també són claus.
En l'àmbit del màrqueting l'experiència d'Ulabox s'ha creat a partir d'equivocar-se per avançar.
Ulabox esmerça molts esforços en l'atenció al client: elevada seguretat, facilitat de pagament, velocitat de navegació, usabilitat del cercador, resposta al client a través de diversos canals i servei a domicili flexible.
La filosofia d'Ulabox passa per ser una empresa de software que ven temps als usuaris i serveis als fabricants.
El sector agrícola, que inclou l'agricultura i l'agroindústria, constitueix prop del 15% del PIB del Marroc i representa un 40% de la població ocupada.
L 'agricultura és el sector que sustenta l'economia marroquina.
Això no obstant, pateix diferents problemes com la sequera, la salinitat de l'aigua, les diferents malalties i la devastació dels camps, fets que limiten la productivitat de les terres cultivades.
En els darrers anys, el Marroc ha apostat per renovar el sector, procurant augmentar la seva productivitat.
Així, per exemple, es calcula que la producció d'oli d'oliva s'ha incrementat en un 190% en menys de 2 anys i la de cítrics en un 20%.
Les exportacions vinculades a l'agricultura també s'han incrementat en un 18%.
Amb motiu del Plan Maroc Vert, el Marroc ha establert que els eixos per al desenvolupament del sector agrícola són: la modernitat i el desenvolupament solidari.
El Marroc pretén assolir un desenvolupament eficient de la seva agricultura, promovent un sector agrícola capaç d'adaptar-se a les necessitats del mercat i organitzant aquesta al voltant de nous models d'agregació justos.
Tanmateix, es pretén que el sector agrícola marroquí sigui una eina clau per lluitar contra la pobresa, permetent l'augment significatiu de la renda agrària dels agricultors més vulnerables, sobretot en les zones perifèriques.
El Plan Maroc Vert té com a objectiu desenvolupar el sector agrícola del país.
Per assolir aquest objectiu es preveu una inversió directa anual en el sector de 10 mil milions de dirhams marroquins fins al 2020.
Dins el sector agrícola, l'agroindústria és un subsector que ofereix grans oportunitats de negoci gràcies a la seva manca de desenvolupament i la demanda creixent, resultat de l'occidentalització dels gustos i les preferències de la població marroquina.
La modernització gradual del sector agrícola s'ha vist traduïda en un augment de la demanda de maquinària agrícola, fet que beneficia les empreses especialitzades en aquest sector de mercat.
El desenvolupament del sector es pretén aconseguir mitjançant la definició d'una oferta per part de l'estat marroquí a inversors nacionals i estrangers, la qual s'ha materialitzat en el Plan Maroc Vert.
El Plan Maroc Vert consta dels fonaments següents:
L'emprenedor té l'oportunitat de presentar el seu projecte davant d'un gran nombre d'inversors privats i fons de capital risc predisposats, i aquests coneixen de la mà dels seus propis impulsors, propostes empresarials amb alt potencial de creixement.
Per tal d'amplificar l'impacte del Fòrum d'Inversió i que sigui útil més enllà d'aquest, s'ha elaborat un catàleg d'empreses.
Aquest recull s'adreça tant als assistents al fòrum com a tots els inversors i les empreses interessades a conèixer l'estat dels diferents projectes.
Els àmbits d'aquests projectes són molt diversos i engloben les TIC, les Ciències de la vida i de la salut i Altres tecnologies.
El Catàleg d'Empreses recull els cinquanta millors projectes dels prop de 80 que s'han presentat a la convocatòria d'aquesta XX edició del Fòrum d'Inversió, que tindrà lloc dins del 2n Congrés Catalunya Emprèn.
L'Àfrica subsahariana ha evidenciat un fort dinamisme i una gran projecció econòmica els darrers anys.
Amb una població de gairebé 1.000 milions de persones, i una base poblacional de les més joves del món, el Banc Mundial pronostica un creixement del 4,2% pel conjunt de la regió.
Amb l'objectiu de donar continuïtat a les actuacions que s'emmarquen en el Pla Àfrica d'ACCIÓ i amb la voluntat d'apropar la realitat i les oportunitats que presenten els diferents mercats de l'Àfrica subsahariana i conèixer eines per fer front a les dificultats que les empreses es poden trobar pel camí a l'hora d'apropar-se a aquest continent, vam organitzar aquest seminari on hi van participar experts en diferents àmbits.
En aquest seminari es va fer un recorregut per informació macroeconòmica del continent, passant per l'actualitat, sectors més dinàmics, reptes i oportunitats que presenten els diferents països africans.
També es van tractar alguns dels aspectes clau a considerar a l'hora de fer negoci amb l'Àfrica subsahariana: factors culturals i bones pràctiques empresarials, vies de finançament i gestió del risc per tal d'afrontar amb majors garanties l'aventura empresarial a Àfrica.
Judit Hidalgo, directora de la Unitat d'Internacionalització i Inversions a ACCIÓ
Taula rodona: L'Àfrica subsahariana, reptes i oportunitats
Taula rodona: Experiències empresarials a Àfrica.
Factors culturals, bones pràctiques i claus d'èxit
Claudia Danesi, gerent de gestió d'Oficines Exteriors i Programes Internacionals a ACCIÓ
Taula rodona: Opcions de finançament a Àfrica
Lluís Boada, àrea manager de Banc Sabadell
Sandra Font, cap de finançament alternatiu i internacional a ACCIÓ
El 16 de gener de 2016 va tenir lloc l'aixecament de les sancions comercials i financeres a l'Iran, fet que va obrir importants oportunitats de negoci en un mercat de 78 milions d'habitants, més del 50% dels quals té menys de 35 anys.
El Banc Mundial va anunciar que el creixement del PIB de l'Iran passaria d'un 3%, previst per al 2016 amb les sancions, a un 5,8% sense sancions, que arribaria fins al 6,7% el 2017 i assoliria així una de les taxes més altes del món.
D'altra banda, l'aixecament de les sancions comercials i financeres comporta que:
La sessió va abordar les tendències del mercat de la República Islàmica de l'Iran que, deixant de banda la importància dels hidrocarburs, gaudeix d'una economia diversificada amb una potent indústria de components per a l'automoció, de la maquinària, de la metal·lúrgia i de l'alimentació.
L'hostaleria i el transport experimentaran també un gran creixement impulsat per un dinàmic mercat interior.
Claudia Danesi, gerent de Gestió d'Oficines Exteriors i Programes Internacionals d'ACCIÓ
Iran, la potència reemergent del Golf
Jaume Giné, professor associat d'ESADE, ex secretari general de Casa Àsia i expert en globalització i països asiàtics
La reobertura d'un gran mercat, reptes i oportunitats
Javier Albarracín, asessor sènior de Pars Consulting, consultora especialitzada en el mercat persa
Oportunitats tecnològiques a l'Iran
Experiències empresarials al mercat iranià
Sandra Font, cap de finançament internacional d'ACCIÓ
Els principals països d'Amèrica Central i Carib (Guatemala, El Salvador, Nicaragua, Costa Rica i Panamà, a més de Cuba i República Dominicana) sumen al voltant de 60 milions d'habitants.
La integració d'aquests països s'està dibuixant més enllà d'un escenari purament comercial, el que està ajudant a augmentar el nivell de vida de la seva població, reflectint-se en una increment de la demanda de productes estrangers.
D'acord a les previsions del Fons Monetari Internacional i de la CEPAL (Comissió Econòmica per Amèrica Llatina i Carib de les Nacions Unides), gairebé tots països d'Amèrica Central i Carib tindran una estabilitat i un creixement econòmic importants durant els propers anys.
Panamà liderarà aquest creixement.
És el país més ric d'Amèrica Central, i importa gairebé tot tipus de productes, essent els més demanats durant els darrers anys els bens de equip i maquinària per la construcció, degut a la gran expansió d'aquest sector.
El sector turístic, amb molt camí a recórrer, presenta també oportunitats interessants per les empreses catalanes.
Per una altra banda, cal destacar al Carib el cas de Cuba, que ha començat a caminar cap a una major obertura i, tot i que l'Estat continua essent el principal element de control econòmic (representa gairebé el 90% del PIB), s'estan obrint noves oportunitats de negoci molt interessants per les empreses catalanes.
El 2014 es va aprovar la Ley de la Inversión Extranjera, que permet la inversió estrangera directa en gairebé tots els sectors (a excepció d'educació, salut i defensa), introduint també alguns incentius fiscals, protegint als inversors i permetent tenir participacions majoritàries a les empreses.
Aquesta llei va suposar la creació de la Cartera de Oportunidades de Inversión per a estrangers, on es troben gairebé 360 projectes que necessiten capital exterior (en diferents sectors).
L'objectiu de la sessió va ser donar a conèixer les oportunitats de negoci que presenten aquests dos mercats, així com la millor forma d'abordar-les.
Es va presentar també la missió institucional i empresarial realitzada conjuntament amb el Port de Barcelona.
Judith Hidalgo, directora de la Unitat Internacionalització i Inversions d'ACCIÓ
L'Amèrica Central, països petits amb oportunitats interessants.
Natalia Royo, ministra consellera d'Assumptes Econòmics de l'Ambaixada de Panamà
Antoni Pujol, director Oficina Exterior de Comerç i Inversions de Catalunya a Panamà
Janet Fernández, consellera comercial i econòmica de l'Ambaixada de Cuba
Glòria Mérida, directora de GMB&IBERANA, consultoria especialitzada en el mercat cubà
Taula rodona: Dues empreses catalanes explicaran la seva experiència empresarial a la regió
(Empresa - Pendent confirmació disponibilitat)
Presentació de la Missió Institucional i Empresarial a Panamà i Cuba
Francesca Guardiola, directora de la Unitat de Relacions Institucionals i Territori d'ACCIÓ
Joan Colldecarrera, adjunt a la Presidència del Port de Barcelona
Entre aquestes empreses, es troben les 21 que es presenten públicament davant d'inversors i emprenedors, locals i internacionals, en el marc del XXI Fòrum d'Inversió d'ACCIÓ.
Es tracta d'empreses que destaquen pel seu caràcter diferencial i valor innovador, pel seu impacte social i per la implicació de l'equip emprenedor.
Els projectes han estat seleccionats d'entre més de 100 candidatures presentades.
El Fòrum d'Inversió d'ACCIÓ és l'esdeveniment idoni per la trobada d'inversors i d'emprenedors.
En un únic dia i en un mateix espai, es desenvolupa networking i entrevistes amb l'objectiu de fer negoci.
L'emprenedor té l'oportunitat de presentar el seu projecte davant d'un gran nombre d'inversors privats i fons de capital risc predisposats, i aquests coneixen de la mà dels seus propis impulsors, propostes empresarials amb alt potencial de creixement.
La directora de l'Oficina Exterior de Catalunya a Mont-real va oferir una presentació exhaustiva del país fent especial incidència en els sectors biotecnologia, dispositius mèdics i farmàcia, a més del de ciències de la vida, que tenen una especial rellevància.
Va aprofundir en els diferents instruments de col·laboració per a projectes com son la Xarxa EUREKA o els programes EUROSTAR i HORIZON 2020.
També va presentar altres oportunitats de col·laboració i de finançament.
Seguidament es va presentar el consorci industrial Medteq Quebec i un cas pràctic de col·laboració entre la Universitat de Mont-real i el Centre de Recerca en Sanitat Animal (CReSA).
Iniciar el contacte amb Canadà, fa sorgir oportunitats i provoca que s'obrin portes de col·laboració.
Val la pena aprofitar l'existència d'un històric de relacions entre Catalunya i Canadà, i especialment amb el Quebec, tal i com l' Alfons Calderón, director en funcions de la Oficina del Quebec a Barcelona, ens va indicar, a la vegada que es referia a l'acord Canadà-Unió Europea impulsat pel Quebec.
Recordem que BIOCAT disposa de bons partners a Canadà (a Ontàrio i a Montreal), i es posa a disposició, coordinadament amb ACCIÓ, per ajudar en la recerca.
A més, en el marc del BioEuropeSpring (BES 2017), que se celebra a Barcelona del 20 al 22 de març de 2017, BIOCAT organitza un acte Catalunya-Europa-Canadà per reforçar sinèrgies i contactes entre clústers.
Però hi ha altres ciutats grans amb la infraestructura necessària i el potencial per captar inversions tecnològiques com Tabriz, Isfahan, Shiraz, Mashhad i Ghazvin.
També va explicar que les TIC són un pilar fonamental en l'expansió de l'economia no petroliera del país i que els nivells de penetració indiquen molt espai per al creixement.
Altres sectors que ofereixen oportunitats de negoci són la biotecnologia, el software, els instruments i equips biomèdics i la indústria farmacèutica.
També desapareixerà el límit de 400.000 € en les transaccions financeres i comercials, de manera que s'imposarà el lliure comerç i l'intercanvi financer amb l'Iran.
S'eliminaran les restriccions a l'exportació i importació amb el país, que afectaven àmbits com el del petroli i els seus derivats, els metalls o la informàtica.
I, finalment, els bancs de l'Iran s'integraran al sistema internacional de pagaments SWIFT, fet que facilitarà les transaccions comercials.
Aquest estudi permet realitzar un diagnòstic de la pell i del cabell i a partir d'aquest, desenvolupar un tractament acord amb les seves necessitats.
Després de l'èxit del seu primer producte de tractament dermo-cosmètic facial contra l'envelliment, els professionals de Genoxage han obert dues noves línies de cosmètica: un diagnòstic genètic per a frenar la caiguda del cabell i un diagnòstic genètic per reduir els efectes de la cel·lulitis.
L'empresa ha sigut capaç de desenvolupar aquest producte gràcies a l'estudi realitzat pel Centre for Omic Sciences (COS), plataforma tecnològica operada pel CTNS, que ha determinat quins són els factors claus que afecten a l'estat i l'aparença de la teva pell i el teu cabell amb la finalitat d'elaborar estratègies personalitzades útils.
Per tal d'elaborar el Tractament Dermocosmètic, els laboratoris han desenvolupat DNAskin Matrix Mapping, un sistema que permetrà elaborar un informe sobre l'estat de la teva pell i que està basat en tres pilars:
A partir dels resultats obtinguts s'elabora un tractament dermo-cosmètic especialitzat segons les necessitats cutànies, per tal de prevenir l'envelliment de la pell.
Pels diagnòstics genètics capil·lars i cel·lulòsics s'analitzen també les causes fonamentals que provoquen aquestes imperfeccions, com són els factors hormonals, l'acumulació de molècules oxidants, la falta de detoxificació i el metabolisme de formació d'estructura del cabell.
En el cas de la cel·lulitis s'estudien els factors hormonals, la retenció de líquids, l'oxigenació i inflamació del teixit adipós, la vasodilatació i alteració de la microcirculació i la glicació.
Les dues noves línies de tractament s'han desenvolupat amb el suport d'un cupó de tecnologia, que és una ajuda proporcionada per ACCIÓ que s'atorga en forma de descompte econòmic directe aplicat a una col·laboració amb un proveïdor acreditat per ACCIÓ per a potenciar la innovació a la teva empresa.
D'altra banda, tot el desenvolupament de l'estudi genètic es duu a terme al Centre Tecnològic de Nutrició i Salut ( CTNS ).
Disposa de la marca TECNIO que atorga la Generalitat de Catalunya, a través d'ACCIÓ, per identificar els centres tecnològics i grups universitaris experts en investigació industrial i transferència tecnològica a Catalunya.
Cosmètica basada en l'anàlisi de l'ADN per conèixer la predisposició genètica i les variables que provoquen l'envelliment cutani, la caiguda del cabell i les causes de la cel·lulitis.
Utilitza un mètode d'anàlisi propi: DNAskin Matrix Mapping.
Ofereix diagnòstics genètics d'alopècia, skin-ageing i cel·lulitis personalitzats a les necessitat de la pell.
L'empresa Genoxage és pionera a Espanya en genocosmètica.
Les tecnologies aplicades a l'agricultura permetran, a través de sensors, predir quan la malaltia vírica afectarà la planta.
A Catalunya, ja existeix una aplicació que permet a l'agricultor portar un control exhaustiu de tot el procés productiu.
Enric Pedrós ens presenta aquests exemples en la seva ponència i ens exposa l'estratègia de FEMAC, que es basa en implementar el concepte d'agricultura 4.0 impulsant l'ús de les tecnologies facilitadores: Biotecnologia, electrònica, robòtica, M2M, aplicacions mòbils, sensors, GIS/GPS i fotònica.
La indústria 4.0 posa de manifest la necessitat d'una estreta col·laboració entre els clústers per fer front als reptes del futur.
Canadà és un mercat semblant al català, sobretot la zona del Quebec.
Els sectors que ofereixen més oportunitats de negoci actualment són el TIC, el de les tecnologies mèdiques, la biotecnologia, i els productes alimentaris, especialment en l'àmbit gourmet.
Algunes empreses ja implantades al país són Abertis en el sector de les infraestructures, Almirall en el farmacèutic i altres com Tecalum o Trifermed.
Tot i així, el cofundador d'Aelix Therapeutics, Jordi Naval, evidencia que encara no es correspon amb el seu nivell d'emprenedoria.
"Tenim molt nivell d'investigació que s'ha de traslladar a l'emprenedoria", ha assegurat durant el Be Connected.
Per tal de seguir corregint aquesta mancança, Naval recorda que en l'emprenedoria científica el criteri d'internacionalització és fonamental.
Alhora, reivindica més facilitats per als investigadors amb idees de negoci i més punts de trobada amb perfils empresarials perquè puguin muntar equips.
Escandinàvia acull el clúster de ciències de la vida més innovador d'Europa, el Medicon Valley.
L'integren 300 empreses, 9 universitats i 6 parcs científics entre Suècia i Dinamarca.
L'emergent sector català en aquest àmbit, doncs, és un dels primers que pot mirar cap al nord, tal com explica la directora de l' Oficina Exterior d'ACCIÓ a Copenhaguen, Irmelin Ipsen.
Més enllà de l'R+D aplicada a la salut, les solucions innovadores i tecnològiques també són benvingudes als països escandinaus en molts altres àmbits.
Un dels destacats és el de la mobilitat intel·ligent i sostenible, on Dinamarca es posiciona amb força per convertir Copenhaguen en la primera capital CO2 neutral del món.
Per accedir als mercats escandinaus, l' Oficina Exterior d'ACCIÓ a Copenhaguen facilita tot tipus de suport a mida de les necessitats de cada empresa.
Ho fa no només amb l'aportació de coneixement de l'ecosistema local, sinó també de la seva cultura empresarial.
INFORME DISPONIBLE EN CATALÀ I ANGLÈS
El Barcelona & Catalonia Startup Hub, el directori més complet de les empreses emergents presents al nostre país, ja ha identificat més de 1.300 startups.
La seva anàlisi per al 2018 permet dibuixar els grans t rets característics de l'ecosistema emprenedor català.
Segons aquestes dades, recollides en un informe d'ACCIÓ, les startups catalanes tenen un major pes en àmbits com la Indústria 4.0, les ciències de la vida o la tecnologia mòbil i el software.
Destaca el fet que les més de 1.300 startups catalanes ja donen feina a gairebé 14.000 persones.
En aquest sentit, resulta especialment rellevant la capacitat d'atracció internacional que tenen Barcelona i Catalunya en aquest àmbit.
Una quarta part dels que hi treballen són estrangers, mentre que entre els fundadors aquest percentatge és del 15%.
Alhora, les startups catalanes compten amb fundadors experimentats.
De fet, Barcelona és la tercera ciutat preferida pels fundadors de startups a Europa si haguessin de engegar un nou projecte.
El 73% de les startups catalanes han rebut algun tipus de finançament per part d'un inversor.
Una injecció de capital que en el 21% dels casos ha superat el milió d'euros.
Entre elles, les startups que han captat inversions més elevades són les que treballen els sectors medtech, fintech i biotech - pharma.
Més enllà de la inversió, ja són diverses les startups catalanes que han estat comprades per altres empreses, majoritàriament estrangeres.
Casos com els de Privalia, Social Point, Stat Diagnostica o Captio són alguns dels que han registrat unes xifres de venda més elevades.
De fet, les startups dedicades als sectors de l'oci i els viatges són les que més exits concentren.
Barcelona s'ha consolidat com el principal hub de startups del sud d'Europa i el cinquè del continent.
De fet, és el tercer hub preferit pels fundadors si haguessin de tornar a crear una empresa, només per darrere de Londres i Berlín.
A més, Barcelona és la quarta ciutat del continent que més inversions ha rebut en startups, tan sols per darrere de Londres, Berlín i París.
Consulta totes les dades a l' Anàlisi del Barcelona & Catalonia Startup Hub 2018.
Francesc Xavier Gil, Catedràtic en Biomecànica i Biomaterials al Centre de Recerca en Enginyeria Biomèdica de la UPC, ens explica les principals tendències en aquest camp.
L'envelliment de la població mundial genera una demanda creixent de biomaterials en el sector de la salut a tot el món.
Els països amb una esperança de vida més llarga són els mercats més importants en l'actualitat.
Els països emergents com la Xina, Brasil o Índia o el continent africà, amb enormes bosses demogràfiques i una esperança de vida creixent, seran els mercats del futur.
L'enginyeria de teixits és el futur dels biomaterials per a la salut.
Crear teixits a partir de cèl•lules humanes per tal que el cos els reconegui com a propis.
La demanda global d'aliments podria augmentar un 50% fins al 2030.
Aquesta major demanda es pot trobar amb limitacions d'oferta pels efectes negatius del canvi climàtic en la producció d'aliments.
La FAO calcula que caldrà augmentar la producció d'aliments un 70% fins al 2050 i pràcticament doblar-la en el cas dels països en desenvolupament.
Caldrà augmentar la capacitat de producció mitjançant la innovació i l'increment en la inversió en R+D pública i privada.
Les oportunitats de l'R+D per augmentar la producció de forma més sostenible es trobaran en el subministrament de llavors millorades i noves varietats, i en avenços en la nutrició animal i altres ciències relacionades que permetin millorar l'eficiència i la sostenibilitat de la producció animal.
Empresa amb més de 50 anys d'experiència, troben clients en la indústria farmacèutica, les universitats i els centres de recerca, o en les agències reguladores.
Si un producte té èxit al Japó funcionarà a d'altres mercats.
Sempre llancen els productes en primer lloc a aquest país.
Per entrar al mercat japonès cal un pla de negoci i de planificació financera.
Cal pensar a obtenir rendibilitat a llarg termini.
És vital anar de la mà dels japonesos per poder entendre totes les característiques i especificitats del mercat.
Cal invertir de forma estratègica ja que no és un país barat.
Cal cuidar molt el client japonès i aprofitar aquest mercat per retroalimentar-ne d'altres de la zona.